Jiru și-a început cariera în 1990, când s-a angajat ca economist la Administrația Financiară a sectorului 2 (1990- 1991), după care s-a angajat la Banca Națională (1991 - 1997).  În 1998 a plecat la BNP Dresdner Bank Romania ca director al trezoreriei băncii, iar în 2000 a fost numit vicepreședinte la CEC Bank, de unde a plecat un an mai târziu la Ministerul Finanțelor, pentru a conduce Trezoreria statului.  În toamna lui 2004 a fost din nou numit la conducerea Casei de Economii și Consemnațiuni, de această dată ca președinte al băncii, dar a fost înlocuit de Eugen Rădulescu câteva luni mai târziu (martie 2005), după instaurarea guvernului condus de liberalul Călin Popescu Tăriceanu.  Ulterior, Jiru a fost consultant al companiei Energy Holding, iar în toamna lui 2007 președinte al fondului de pensii MKB Romexterra, care la câteva luni a ieșit de pe piață.  În 2012, Enache Jiru a revenit ca secretar de stat la Finanțe și șef al Trezoreriei.   .